**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/…../2023.

**E l ő t e r j e s z t é s**

**Csanytelek Község Önkormányzata Képviselő-testülete 2023. januári ülésére**

**Tárgy:** *Alsó- Tisza-menti Többcélú Óvodák és Mini Bölcsődék átszervezése, kibővítése véleményezése*

**Tisztelt Képviselő-testület!**

Tájékoztatjuk Önöket arról, hogy FelgyőKözségi Önkormányzat Képviselő-testülete …./2023. (I. 26.) Kvt határozatával döntött - a vonatkozó hatályos központi jogszabályokban foglaltaknak megfelelve – a Felgyő és Csanytelek községek közös igazgatású *óvoda tagintézménye feladata bővítéséről (a Tömörkényi mini bölcsődei ellátás 2019. január 1. napjától való működtetését*  követően) az intézmény **Felgyői Mini Bölcsőde** 2023. május 1. napjával való*működtetése átadásával való kibővítéséről,*  amelyet az **Alsó- Tisza-menti Többcélú Óvodák és Mini Bölcsődék  *á t s z e r v e-***

***z é s é v e l,* kibővítésével** kíván megoldani.

Ezen előterjesztéshez mellékelem az Alsó- Tisza-menti Önkormányzati Társulás Feladatellátója (Csanytelek Község Önkormányzata Jegyzője) által tárgyra vonatkozóan készített *jogszabályi tájékoztatóját, az ahhoz csatolt mellékleteket, a forgatókönyvet,* melynek végrehajtásában településünk önkormányzata is értintett, mint a Társulás Tagönkormányzata és a közös igazgatású, társulási fenntartásban lévő óvodának és mini bölcsődének helyet adó település.

Csatolom továbbá **Csanytelek** Község Önkormányzata Polgármestere és Jegyzője által közösen a Társulás Elnöke és Feladatellátója által kiadott, tárgyra irányuló előterjesztését, elsősorban annak határozati javaslatában foglaltak áttanulmányozása miatt, amely rámutat a *kötelező önkormányzati feladattá vált bölcsődei ellátás társulási fenntartásba adása* célszerű okaira, mellyel viszont megváltozik *az óvoda tagintézménye jelenlegi feladatellátásának köre,* mivel *nem új intézmény létesítése,* hanem a meglévő *óvoda tagintézménye átszervezését, bővítését javasolta a Felgyői testület,* kezdeményezve a tárgyban jelölt intézmény

*-* a *Társulás Társulási Megállapodásában az eddigi óvodai nevelési feladat Csanyteleki, Tömörkényi mini bölcsődei feladatellátását a* **Felgyői mini bölcsődével való bővítését,** *a bölcsődei ellátás feladatának Felgyő Községi Önkormányzat Képviselő-testülete által társulásra történő átruházását,*

*-* a Társulás *Társulási Megállapodása és mellékleteként csatolt Feladatellátási Megállapodása módosítását,*

*- az intézmény Alapító Okirata – módosított és egységes szerkezetbe foglalt – változásainak átvezetését,*

- *az intézmény Alapító Okirata változásainak törzskönyvi nyilvántartásba való bejegyzését és*

- *az átszervezett intézmény szakmai programjának, házirendjének jóváhagyását,* továbbá

- *az intézmény működési engedélyezési eljárása, szolgáltatói nyilvántartásba való felvétel lefolytatásában való részvételét*

a döntésre jogosított Társulás Társulási Tanácsánál, amelyet a Társulás Társulási Megállapodása V. Fejezete 12. pontja tesz lehetővé, illetve kötelezésként ír elő az érintett két Tagönkormányzat számára.

Felgyő Községi Önkormányzata érdekelt *a bölcsődei ellátás bevezetésének kötelezettsége teljesítésében, melynek eleget téve hozta meg döntését. Testületünk* és *Tömörkény Községi Önkormányzat is érintett a tárgyban, mivel a fent írtak végrehajtásában való közreműködés elkerülhetetlen, mert megváltozik a közös igazgatású nevelési intézmény (óvoda és mini bölcsődék) szervezeti felépítése. A társulás fenntartásába adott feladatok közül az „****óvodai nevelési feladat”*** *kibővült* a *Tömörkényi mini bölcsődei ellátás* kötelező önkormányzati feladatával (2019. január 1. napjával) a hatáskör gyakorlása ***társulásra*** való ***átruházása*** által. Az átszervezett nevelési intézmény 2023. május 1. napjával a Felgyői Mini Bölcsőde Alsó- Tisza-menti Többcélú Óvodák és Mini Bölcsődék tagintézményeként intézménybe való bevonása által a Társulás fenntartói joga gyakorlásával hajtja végre a számára előírt kötelező feladat ellátását.

**Tisztelt Képviselő-testület!**

Indítványozzuk tárgyi előterjesztésben, annak határozati javaslatában foglaltak változtatás nélküli elfogadását, továbbá az ahhoz csatolt mellékletek, a forgatókönyvben foglaltak tudomásul vételét és annak határozatba foglalását, valamint a döntések jóváhagyása érdekében a Társulás Társulási Tanácsa elé terjesztése kezdeményezését.

Csanytelek, 2023. január 23. Tisztelettel:

………………………………….. ………………………………

Erhard Gyula polgármester Kató Pálné jegyző

**../2023. (I. 26.) Ökt határozat**

**Tárgy:** *Alsó- Tisza-menti Többcélú Óvodák és Mini Bölcsődék átszervezése*

**Határozati j a v a s l a t**

**Csanytelek Község Önkormányzata Képviselő-testülete** a fenti tárgyú előterjesztést és annak mellékleteiben foglaltakat az Alsó- Tisza-menti Önkormányzati Társulás Tagönkormányzataként, a Társulás Társulási Megállapodása V. Fejezet 12. pontjába foglalt jogalaponmegtárgyalta és az alábbi döntést hozta:

1. A Képviselő-testület tudomásul veszi Felgyő Községi Önkormányzat Képviselő-testülete vonatkozó hatályos központi jogszabályon alapuló, az *Alsó- Tisza-menti Többcélú Óvodák és Mini Bölcsődék átszervezésére, Felgyői Mini Bölcsődével való bővítésére* irányuló döntését és a Csanyteleki Óvoda és Mini Bölcsőde működésének helyet adó érintett Tagönkormányzatként h o z z á j á r u l á s á t adja - 2023. május 01. hatállyal –

a tárgyi átszervezett intézmény kibővítéséhez, valamint a

1. *feladatának változásai* *Társulás Társulási Megállapodásában való megjelenítéséhez,*
2. *az óvodai nevelés feladatának Felgyői bölcsődei ellátással való bővítéséhez (az óvoda Felgyői tagintézményében),*
3. *szervezeti átalakításához, a társulásban lévő, átszervezett nevelési intézmény többcélú óvoda- (mini) bölcsőde feladatellátása társulásra való átruházásához, a Társulás általi átvételéhez, a fenntartói feladatok ellátásához,*
4. a *Feladatellátási Megállapodás (társulási és pénzügyi) módosításához,*
5. *az intézmény Alapító Okirata – módosított és egységes szerkezetbe foglalt – változásainak átvezetéséhez,*
6. *az intézmény Alapító Okirata változásainak törzskönyvi nyilvántartásba való bejegyeztetéséhez,*
7. *az intézmény szakmai programja és házirendje módosításához,*
8. *az intézmény működési engedélyezési eljárása lefolytatásában való részvételéhez, szolgáltatói nyilvántartásba bejegyeztetéséhez*

és a tárgyban foglaltak megvalósításához kapcsolódó további szükséges intézkedések megtételéhez.

1. A Képviselő-testület rögzíti, hogy e g y e t é r t az Alsó- Tisza-menti Többcélú Óvodák és Mini Bölcsődék 2023. május 01. napjával történő átszervezésével, Felgyői Mini Bölcsődével való bővítésével, továbbá a határozat 1. pontjában írtak végrehajtására kiadott *forgatókönyvbe* foglaltakkal, melyet változtatás nélkül elfogad és kötelezettséget vállal az abban írtak végrehajtásában való közreműködésre, mint az átszervezett intézmény tagintézményének helyet adó települési önkormányzat, a Társulás Tagönkormányzataként.
2. A Képviselő-testület kezdeményezi az Alsó- Tisza-menti Önkormányzati Társulás Társulási Tanácsánál tárgyra irányuló előterjesztésben és határozatban foglaltak megvitatását, az intézmény átszervezésére, kibővítésére irányuló döntés meghozatalát, felhatalmazva a Polgármester urat tárgyban hozott testületi döntés képviseletére.

Végrehajtás határideje: folyamatos, forgatókönyv szerint,

Végrehajtásért felelős: forgatókönyv szerint

Beszámolás határideje: végrehajtást követő soros testületi ülés időpontja

Határozatról értesítést kap:

* Alsó- Tisza-menti Önkormányzata Társulás Társulási Tanácsa Elnöke, Tagjai, Feladatellátója
* Csanytelek Község Önkormányzata Polgármestere és Jegyzője (Székhelyén)
* Felgyő Község Önkormányzata Képviselő-testület Tagjai (Helyben)
* Horváth Lajos Felgyő Község Önkormányzata Polgármestere
* Dr. Faragó Péter Felgyő és Tömörkény Községi Önkormányzat Jegyzője és általa
* Tömörkény Községi Önkormányzat Képviselő-testülete Tagjai (Tömörkény)
* Bánfi Sándor Tömörkény Községi Önkormányzat Polgármestere
* Irattár