**A bölcsődei ellátást nyújtó engedélyes bejegyzése iránti kérelemhez csatolandó iratok:**

**Jogszabályok:** a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet (továbbiakban: NM rendelet; a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.); Magyarország 2018 évi központi költségvetéséről szóló 2017. évi C törvény (továbbiakban: költségvetési törvény);

**Szakhatóság tekintetében:** az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII,29.) Korm. rendelet, illetve NM rendelet 4/C. §.

**Fontos figyelembe venni** a Gyvt. 96. § (3) bekezdésében foglaltakat, amely szerint többcélú intézmény (pl. óvoda és bölcsőde) akkor létesíthető, ha a létesítés és működés anyagi, személyi és tárgyi feltételei valamennyi feladat ellátásához külön-külön biztosítva vannak.

Többcélú intézményként csak a klasszikus bölcsőde, illetve a mini bölcsőde működhet pl. óvodával együtt óvoda-bölcsődeként (Gyvt. 43. § és 43/A. §)

A családi bölcsőde szolgáltatást nyújthatja az önkormányzat, nincs kizáró körülmény arra vonatkozóan, hogy a Gyvt. 44/A. § (1) bekezdésében említett más e célra kialakított helyiségben működjön, azonban szervezetileg többcélú intézményként részeként nem.

**Állami fenntartó:**

1. társulási szerződés másolata, ha a fenntartó helyi önkormányzatok társulása,
2. ha a tulajdoni lap nem igazolja a használat jogcímét, akkor a használati jogcímet igazoló iratot,
3. MÁK törzskönyvi nyilvántartás,
4. adószámot igazoló iratok (fenntartó, intézmény, ha rendelkezik adószámmal),
5. jegyző nyilatkozata, hogy a településen 5 gyermek tekintetében igény jelentkezett az ellátásra, illetve a település 3 év alatti lakosainak száma meghaladja a 40 főt – jogszabályban meghatározottak szerint. (a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 94.§ (3) bekezdés,
6. ellátási szerződés másolata, ha a kötelezett önkormányzat más szervvel, személlyel kötött ellátási szerződés útján látja el feladatát (Gyvt. 96. § (1) bekezdés). Az ellátási szerződésnek a Gyvt. 97. § (3) bekezdés illetve az Szt. 121. §-ában foglaltak figyelembevételével kell elkészíteni.

A nemzetiségi önkormányzat nem minősül állami (önkormányzati) fenntartónak. Esetében a minisztériumtól, mint szakhatóságtól a finanszírozási rendszerbe befogadást kell kérni. ***A költségvetési törvény 41. §*** *(1) „Az Országgyűlés a szociális, gyermekjóléti, gyermekvédelmi közfeladatot ellátó intézményt, szolgáltatást fenntartó egyházi jogi személy, civil szervezet, közalapítvány, országos nemzetiségi önkormányzat, települési vagy területi nemzetiségi önkormányzat, gazdasági társaság, és a humánszolgáltatást alaptevékenységként végző, az Szja tv. hatálya alá tartozó egyéni vállalkozó (a továbbiakban együtt: nem állami szociális fenntartó)”*

1. Alapító okirat
2. használatba vételi illetve fennmaradási engedély, ha azonos rendeltetésre a kérelem benyújtását megelőzően volt olyan építési tevékenység, amely ezen iratok beszerzését szükségessé tette. (ide értve az akadálymentesítést is),
3. ha van előzetes szakhatósági vélemény azt is csatolni kell.

**Szolgáltatással kapcsolatos iratok:**

1. szakmai program és mellékletei az NM rendelet 4/A szerinti adattartalommal,
2. szakképesítést igazoló okirat másolata,
3. a fenntartónak és a kötelezően alkalmazandó személyeknek az egybehangzó nyilatkozata, amelyben kijelentik, hogy az adott munkakörre előírt kötelező létszámfeltételek teljesítése érdekében közalkalmazotti jogviszonyt, munkaviszonyt, illetve munkavégzésre irányuló egyéb jogviszonyt létesítettek, vagy legkésőbb az engedélyes működésének kezdő időpontjáig létesítenek,
4. a szolgáltatást nyújtó személy/szakalkalmazott Gyvt. 15. § (8) bekezdése szerinti nyilatkozata,
5. érvényes egészségügyi nyilatkozat (az egészségügyi kiskönyv belső borítóoldalán található).

A kérelmen a szolgáltatás nyújtására használt hely, illetve az intézmény helyrajzi számát fel kell tüntetni.

A kérelmen – bár erre vonatkozó kitöltendő adatszolgáltatás nincs – az ellátási területet az utolsó oldalon egyéb indokok helyen célszerű felsorolni.

Ügyintézési határidő 60 nap, amelybe a szakhatóság, valamint a szakkérdés vizsgálatára felkért szakhatóság ügyintézése is beleszámít.